Carles Senso presenta este dijous el seu llibre 'Josep Lluís Albinyana, un president sense país'
11 de febrer 2019

L'autor i periodista Carles X. Senso Vila presentarà este dijous, 14 de febrer, a les 19 hores el seu llibre _Josep Lluís Albinyana, un president sense país_ al Centre Cultural Mario Monreal de Sagunt.

  

L'esdeveniment estarà conduït per Elo Chamarro, presidenta d'Esquerra Republicana País Valencià - Camp de Morvedre i comptarà amb el protagonista de l'obra, Josep Lluís Albinyana, president del Consell preautonòmic del País Valencià.​

  

El llibre aborda les memòries de Josep Lluís Albinyana, jutge espanyol, i primer president del Consell de Forces Polítiques del País Valencià, òrgan preautonòmic embrió de la futura Generalitat Valenciana, entre 1978 i 1979.

  

A més, el volum de més de 300 pàgines compta amb una introducció sobre l'última etapa del franquisme i la Transició i un ampli diàleg amb el polític, que parla per primera vegada en profunditat sobre la política valenciana. El llibre recopila, també, articles en paper.

  

![](/media/l3wdyugy/093_c_josep-lluis-albinyana.jpg) 

*   [](http://www.facebook.com/sharer.php?u=https://aytosagunto.es/va/actualitat/carles-senso-presenta-este-dijous-el-seu-llibre-josep-lluis-albinyana-un-president-sense-pais/ "Facebook")
*   [](http://twitter.com/share?url=https://aytosagunto.es/va/actualitat/carles-senso-presenta-este-dijous-el-seu-llibre-josep-lluis-albinyana-un-president-sense-pais/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/carles-senso-presenta-este-dijous-el-seu-llibre-josep-lluis-albinyana-un-president-sense-pais/ "Linked In")
*   [](mailto:?body=https://aytosagunto.es/va/actualitat/carles-senso-presenta-este-dijous-el-seu-llibre-josep-lluis-albinyana-un-president-sense-pais/)